CELEX: 32007D0310
Language: sk
Date: 2007-04-27 00:00:00
Title: 2007/310/ES: Rozhodnutie Komisie z  27. apríla 2007 o finančnom príspevku Spoločenstva na mimoriadne núdzové opatrenia zamerané na boj proti vtáčej chrípke v Dánsku v roku 2006 [oznámené pod číslom K(2007) 1820]

5.5.2007   
            
            
               SK
            
            
               Úradný vestník Európskej únie
            
            
               L 117/29
            
         
      ROZHODNUTIE KOMISIE
   
   z 27. apríla 2007
   o finančnom príspevku Spoločenstva na mimoriadne núdzové opatrenia zamerané na boj proti vtáčej chrípke v Dánsku v roku 2006
   [oznámené pod číslom K(2007) 1820]
   (Iba dánske znenie je autentické)
   (2007/310/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 3 ods. 3 a článok 3a ods. 1,
   keďže:
   
               (1)
            
            
               Rozhodnutím 90/424/EHS sa ustanovujú postupy súvisiace s finančným príspevkom Spoločenstva na špecifické veterinárne opatrenia vrátane mimoriadnych núdzových opatrení. V rozhodnutí 90/424/EHS zmenenom a doplnenom rozhodnutím 2006/53/ES (2) sa stanovuje finančný príspevok Spoločenstva pre členské štáty na pokrytie určitých nákladov spojených s prijímaním opatrení na eradikáciu vtáčej chrípky.
            
         
               (2)
            
            
               V roku 2006 sa v Dánsku vyskytli ohniská vtáčej chrípky. Výskyt tohto ochorenia predstavuje závažné riziko pre populáciu hospodárskych zvierat Spoločenstva. Dánsko prijalo podľa článku 3a ods. 2 rozhodnutia 90/424/EHS opatrenia na boj proti týmto ohniskám.
            
         
               (3)
            
            
               Vyplatenie finančného príspevku Spoločenstva musí byť podmienené tým, že sa plánované opatrenia skutočne zrealizovali a že príslušné orgány poskytli Komisii všetky potrebné informácie v stanovených termínoch.
            
         
               (4)
            
            
               Nariadenie Komisie (ES) č. 349/2005 z 28. februára 2005 stanovujúce pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (3), sa po zmene a doplnení rozhodnutia 90/424/EHS rozhodnutím 2006/53/ES už nevzťahuje na vtáčiu chrípku. Preto je nutné, aby sa v tomto rozhodnutí výslovne ustanovilo, že udelenie finančného príspevku Dánsku je podmienené súladom s určitými pravidlami stanovenými v nariadení (ES) č. 349/2005.
            
         
               (5)
            
            
               V článku 3a ods. 3 rozhodnutia 90/424/EHS sa ustanovuje, že finančný príspevok Spoločenstva má predstavovať 50 % oprávnených nákladov vzniknutých dotyčnému členskému štátu.
            
         
               (6)
            
            
               Dánsko v plnej miere splnilo svoje technické a administratívne povinnosti stanovené v článku 3 ods. 3 a článku 3a ods. 2 rozhodnutia 90/424/EHS. Dánsko poslalo Komisii 8. júna 2006 informácie o nákladoch vzniknutých v súvislosti s týmto ohniskom a potom naďalej posielalo všetky potrebné informácie o nákladoch na odškodnenie a o prevádzkových výdavkoch.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Finančný príspevok Spoločenstva
   1.   Dánsku môže byť udelený finančný príspevok Spoločenstva na pokrytie nákladov vzniknutých v roku 2006 pri prijímaní opatrení uvedených v článku 3a ods. 2 rozhodnutia 90/424/EHS na boj proti vtáčej chrípke.
   Tento finančný príspevok predstavuje 50 % vzniknutých nákladov oprávnených na financovanie zo strany Spoločenstva.
   2.   Na účely tohto rozhodnutia sa články 2 až 5, články 7 a 8, článok 9 ods. 2, 3 a 4 a článok 10 nariadenia (ES) č. 349/2005 uplatňujú mutatis mutandis.
   Článok 2
   Adresát
   Toto rozhodnutie je určené Dánskemu kráľovstvu.
   
      V Bruseli 27. apríla 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. EÚ L 29, 2.2.2006, s. 37.
   
      (3)  Ú. v. EÚ L 55, 1.3.2005, s. 12.